Document ID: 32012R0238

KOMISIJOS ĮGYVENDINIMO REGLAMENTAS (ES) Nr. 238/2012
2012 m. kovo 19 d.
kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [Sel de Guérande / Fleur de sel de Guérande (SGN)]
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
kadangi:
(1)
remiantis Reglamento (EB) Nr. 510/2006 6 straipsnio 2 dalies pirma pastraipa, Prancūzijos paraiška įregistruoti pavadinimą „Sel de Guérande / Fleur de sel de Guérande“ (SGN) paskelbta Europos Sąjungos oficialiajame leidinyje (2);
(2)
prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas;
(3)
remiantis Reglamento (EB) Nr. 510/2006 13 straipsnio 3 dalies antra pastraipa, įmonėms, įsisteigusioms valstybėje narėje, kurioje yra konkreti geografinė vietovė, gali būti nustatytas pereinamasis laikotarpis su sąlyga, kad atitinkamos įmonės teisėtai prekiavo aptariamais produktais nuolat naudodamos atitinkamus pavadinimus ne mažiau kaip penkerius metus iki minėto reglamento 6 straipsnio 2 dalyje nurodytos paskelbimo datos ir iškėlė šį klausimą pagal to reglamento 5 straipsnio 5 dalyje nurodytą nacionalinę prieštaravimo procedūrą;
(4)
2011 m. vasario 22 d. gautu raštu Prancūzijos Respublikos valdžios institucijos Komisijai patvirtino, kad jos teritorijoje įsisteigusios įmonės atitinka Reglamento (EB) Nr. 510/2006 13 straipsnio 3 dalies antros pastraipos sąlygas;
(5)
esant tokioms sąlygoms, minėtoms įmonėms leidžiama toliau naudoti įregistruotą „Sel de Guérande / Fleur de sel de Guérande“ (SGN) pavadinimą penkerius pereinamojo laikotarpio metus skaičiuojant nuo šio reglamento įsigaliojimo,
PRIĖMĖ ŠĮ REGLAMENTĄ:
1 straipsnis
Šio reglamento I priede nurodytas pavadinimas įregistruojamas.
Vis dėlto II priede nurodytoms įmonėms leidžiama toliau naudoti minėtą pavadinimą penkerius metus nuo šio reglamento įsigaliojimo dienos.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Šis reglamentas privalomas visas ir tiesiogiai taikomas visose valstybėse narėse.
Priimta Briuselyje 2012 m. kovo 19 d.

Labels: 3
18
14